Breska veðurstofan endurskoðar spár um hnattræna hlýnun.

Frá því er sagt í dag að breska veðurstofan hafi breytt um spá um hnattræna hlýnun og geri ráð fyrir að árið 2017 þá hafi meðalhitinn verið nánast sá sami í 20 ár. Nýar vísindaspár gera jafnvel ráð fyrir kólnun næstu 5 árin. En þeir segja í leiðinni að þrátt fyrir að þeir spái kólnun næstu 5 árin þá segi það ekki söguna um hvernig hnattræn hlýnun verði til lengri tíma litið. Heyr fyrir þeim. Loksins er hægt að fara að tala vitrænt um þessi mál.

Hlýjasta árið í Bretlandi í 160 ár var árið 1998. Svo virðist því sem eitthvað hafi komið í veg fyrir hnattræna hlýnun af mannavöldum í þau 14 ár sem liðin eru frá þeim tíma. Dr. Peter Stott yfirmaður lotslagsbreytingarannsókna á bresku veðurstofunni segir að hægt hafi á hlýnun frá árinu 2000 í samanburði við hlýnunina sem varð milli 1990 og 2000.

Þetta þýðir að öll tölvumódel og spár vísindamannanna sem hafa spáð óafturkallanlegri hlýnun af mannavöldum og óbætanlegar skemmdir á jörðinni og vistkerfinu vegna útblásturs koltvíoxýðs hafa sem betur fer reynst rangar.

Fróðlegt verður að heyra hvað trúboði hnattrænnar hlýnunar af mannavöldum Al Gore fyrrum varaforseti Bandaríkjanna segir um málið. Hann var raunar svo vinsamlegur að bjóða Forseta lýðveldisins með sér á Suðurskautið fyrir skömmu og þar komust þeir að því að ísinn á Suðurskautinu væri að minnka meðan aðrir vísindamenn og mælingar segja að hann sé að aukast.

Ævintýrið um hnattræna hlýnun af mannavöldum er dýrasta ævintýrið sem mannkynið hefur nokkurn tíma látið sér detta í hug að trúa á. Það breytir hins vegar ekki því að okkur ber að ganga vel um náttúruna en það er annað mál og kemur ævintýrinu um hnattrænu hlýnuninni ekkert við.

Fyrri ummæli:
Ja Jón, þetta voru fréttir heldur betur. Ekki verður aftur snúið með öll lög og bönn sem sett hafa verið síðustu árin, en hver, raunverulega hver eða hverjir settu þetta í gang. Og þessir "einhverjir" hafa hugsanlega grætt á öllu saman gætum við trúað eins og með að fiskurinn,hvalirnir og selurinn væru að hverfa.Hvað er satt?

Ertu með "link" á þessa breyttu spá um hnattræna hlýnun, Jón.

Ferðast ekki Al Gore á einkaþotum líka? Varla ferðast hann með almennu flugi?

||

Jón. Ég tek undir allt sem þú segir í þessum pistli. Það flækist um í hausnum á mér, að áróðurinn um hlýnun jarðar sé um það bil hreinræktuð lygi heims-stjórnendanna.

Og ekki hefur forseta lýðveldisins þótt það neitt vandamál, að flækjast á suðurpólinn, samtímis sem hann tekur þátt í heimsmafíu-lyga-blekkingar-bullinu. Ég vona að hann geri þetta allt vegna skólaheilaþvotta-heimsku, en ekki illgirni og eigingirni.

Hann hefur enn vald til að verja almenning fyrir spillingarkerfinu, ef hann vill og þorir! Honum ber skylda til að verja börn þessa lands fyrir sálarmorðingjunum vel launuðu og kerfisstýrðu!!!

M.b.kv.

||

Hvernig passar það nú saman við stanslausa minnkun hafíssins í Íshafinu og minnkun jökla um allan heim, líka hér á landi, að engin hlýnun hafi orðið eða verði á næstu árum eins og sagt er frá hér að ofan.

Og þar með slegið föstu að hlýnunin sé tómt bull?

||

Sæll Jón.

Maðurinnn hefur umbreytt náttúrunni með atferli sínu þar með talið veðurfari, þar hefur verið okkur sýnilegt í nokkurn tíma, hvort sem okkur líkar betur eða ver.

Það hjálpar ekkert að afneita slíku.

kv.Guðrún María.

||

Það var vitað að BBC svindlaði á fréttum um hnattræna hlýnun þegar metta mál bar sem hæst. Þetta er hápólítíst mál og vísindin eru nýtt þeim í hag sem vilja kalla þetta hnattræna hlýnun. Ef ég man rétt þá hættu Ástralir að eiða pening í þetta mál fyrir nokkrum árum svo ekki hafa þeir mikla trú á þessu rugli.

||

Flestir af okkar færustu vísindamönnum eru nú á því að losun koldíoxíðs og grisjun skóga (minni binding) eigi hlut að máli varðandi aukið koldíoxíð í andrúmsloftinu og eigi þannig þátt í hækkun á meðalhita jarðar. Þó getur verið fasaseinkun í þessu ferli sem aðrir þekkja betur en ég. Ég hef í minni kolefnisfávisku reiknað með því að við það að hitna losi leysist kóralrif og kalkmyndanir í hafinu upp og losi þannig koldíoxíð og hvort það geti að hluta skýrt hækkuð gildi koldíoxíðs. Víst mál til komið að lesa sér betur til um þessi mál.

Jörðin hefur vissulega gengið í gegnum miklu meiri hitabreytingar en við erum að horfa á nú í gegnum jarðsöguna, án brennslu á kolefni og skógarhöggs.

En það er áhugavert að þeir sem reka mestan áróðurinn fyrir því að við þurfum að bæta okkur skuli leyfa sér að ferðast um heiminn í einkaþotum og segja öðrum að draga úr mengun!

Ég set spurningamerki við þá framsetningu gagna þar sem núverandi toppur er dreginn út úr línurit sem spannar t.d. um 1 milljóna ára og velti fyrir mér hvort einhverjir 200 ára toppar týnast ekki hugsanlega í mælingum einhver hundruð þúsundir ára aftur í tímann?

Ummæli:
Jón - Litla ísöldin var 1870 eða þar um bil, þannig að þú ferð einum aldamótum of stutt aftur!

Verkefni: Kaldhæðnigreining - Kaldhæðni eða ekki
Merking: Óljós